ประกาศกระทรวงแรงงานประกาศกระทรวงแรงงานเรื่องกำหนดแบบและการออกบัตรประจำตัวนายทะเบียนและพนักงานเจ้าหน้าที่ตามกฎหมายว่าด้วยการทำงานของคนต่างด้าว อาศัยอำนาจตามความในมาตรา๔๙ แห่งพระราชบัญญัติการทำงานของคนต่างด้าว พ.ศ. ๒๕๕๑ ประกอบกับมาตรา ๒๐แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.๒๕๔๕ รัฐมนตรีว่าการกระทรวงแรงงานออกประกาศไว้ ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ให้ยกเลิกประกาศกระทรวงแรงงานเรื่องกำหนดแบบและการออกบัตรประจำตัวนายทะเบียนและพนักงานเจ้าหน้าที่ตามพระราชบัญญัติการทำงานของคนต่างด้าวพ.ศ. ๒๕๕๑ ลงวันที่ ๑๑ กรกฎาคม พ.ศ. ๒๕๕๑ข้อ๓ บัตรประจำตัวนายทะเบียนและบัตรประจำตัวพนักงานเจ้าหน้าที่ให้เป็นไปตามแบบท้ายประกาศนี้ข้อ๔ ให้ผู้ดำรงตำแหน่งต่อไปนี้เป็นผู้ออกบัตรประจำตัวนายทะเบียนและบัตรประจำตัวพนักงานเจ้าหน้าที่(๑)รัฐมนตรีว่าการกระทรวงแรงงานสำหรับปลัดกระทรวงแรงงานหรือข้าราชการอื่นที่ดำรงตำแหน่งเทียบเท่า(๒)ปลัดกระทรวงแรงงาน สำหรับรองปลัดกระทรวงแรงงาน ผู้ตรวจราชการกระทรวงแรงงานที่ปรึกษาวิชาการแรงงาน ที่ปรึกษากฎหมาย อธิบดีกรมการจัดหางานหรือข้าราชการอื่นที่ดำรงตำแหน่งเทียบเท่า(๓)อธิบดีกรมการจัดหางาน สำหรับข้าราชการนอกจาก (๑) และ (๒)ซึ่งปฏิบัติงานในเขตกรุงเทพมหานคร หรือในเขตพื้นที่ความรับผิดชอบมากกว่าหนึ่งจังหวัด(๔)ผู้ว่าราชการจังหวัด สำหรับข้าราชการนอกจาก (๑) และ (๒)ซึ่งปฏิบัติงานเฉพาะในเขตจังหวัดนั้นข้อ๕ ให้ข้าราชการซึ่งได้รับการแต่งตั้งเป็นนายทะเบียนและพนักงานเจ้าหน้าที่ยื่นคำขอมีบัตรประจำตัวตามแบบท้ายประกาศนี้ พร้อมแนบรูปถ่ายจำนวนสองรูปและสำเนาบัตรประจำตัวเจ้าหน้าที่ของรัฐที่รับรองสำเนาถูกต้อง ต่อกรมการจัดหางานหรือสำนักงานจัดหางานจังหวัด แล้วแต่กรณีรูปถ่ายตามวรรคหนึ่งให้ใช้รูปถ่ายครึ่งตัว หน้าตรง ไม่สวมหมวก ไม่ใส่แว่นตาสีเข้ม แต่งเครื่องแบบข้าราชการหรือเครื่องแบบเจ้าหน้าที่ของรัฐ ขนาด ๒.๕ x ๓ เซนติเมตรที่ถ่ายมาแล้วไม่เกินหกเดือนก่อนวันขอมีบัตรประจำตัวข้อ๖ เมื่อได้ออกบัตรประจำตัวให้แก่ผู้ใดให้ผู้ออกบัตรประจำตัวจัดให้มีสำเนาข้อความและรายการบัตรประจำตัวซึ่งติดรูปถ่ายของผู้นั้นไว้ด้วยหนึ่งฉบับและให้เก็บไว้เป็นหลักฐานที่กรมการจัดหางาน หรือสำนักงานจัดหางานจังหวัดแล้วแต่กรณีข้อ๗ บัตรประจำตัวนายทะเบียนและบัตรประจำตัวพนักงานเจ้าหน้าที่ให้ใช้ได้ตามระยะเวลาที่ผู้มีอำนาจออกบัตรตามข้อ๔ กำหนดไว้ในบัตร แต่ต้องไม่เกินห้าปีนับแต่วันที่ออกบัตรในกรณีที่บัตรจะหมดอายุให้ผู้ถือบัตรขอมีบัตรภายในสามสิบวันก่อนวันที่บัตรนั้นหมดอายุในกรณีที่บัตรสูญหายหรือเสียหาย ให้ผู้ถือบัตรขอมีบัตรใหม่ ภายในสามสิบวันนับแต่วันที่บัตรนั้นสูญหายหรือเสียหายในกรณีที่ผู้ถือบัตรเปลี่ยนชื่อตัวชื่อสกุล หรือชื่อตัวและชื่อสกุลหรือกรณีอื่นที่เกี่ยวข้องให้ผู้ถือบัตรขอเปลี่ยนบัตรภายในสามสิบวันนับแต่วันที่ได้รับอนุญาตให้เปลี่ยนชื่อตัวชื่อสกุล หรือชื่อตัวและชื่อสกุล หรือกรณีอื่น แล้วแต่กรณีให้นำความในข้อ๕ และข้อ ๖ มาใช้บังคับกับการขอมีบัตรในข้อนี้โดยให้ยื่นบัตรเดิมของผู้ยื่นคำขอประกอบมาด้วยเว้นแต่กรณีบัตรเดิมหมดอายุหรือสูญหายข้อ๘ เมื่อผู้ถือบัตรพ้นจากการปฏิบัติหน้าที่ตามที่ได้รับการแต่งตั้งให้เป็นนายทะเบียนและพนักงานเจ้าหน้าที่แล้วให้คืนบัตรดังกล่าวแก่ผู้ออกบัตรภายในเจ็ดวันนับแต่วันที่พ้นจากการปฏิบัติหน้าที่ข้อ๙ บัตรประจำตัวนายทะเบียนและบัตรประจำตัวพนักงานเจ้าหน้าที่ที่ออกตามประกาศกระทรวงแรงงานเรื่องกำหนดแบบและการออกบัตรประจำตัวนายทะเบียนและพนักงานเจ้าหน้าที่ตามพระราชบัญญัติการทำงานของคนต่างด้าวพ.ศ. ๒๕๕๑ ลงวันที่ ๑๑ กรกฎาคม พ.ศ. ๒๕๕๑ และยังไม่หมดอายุให้ใช้ได้ต่อไปจนกว่าจะหมดอายุประกาศ ณ วันที่ ๙ธันวาคม พ.ศ. ๒๕๕๓เฉลิมชัย ศรีอ่อนรัฐมนตรีว่าการกระทรวงแรงงาน[เอกสารแนบท้าย]๑. แบบบัตรประจำตัวนายทะเบียนตามพระราชบัญญัติการทำงานของคนต่างด้าวพ.ศ. ๒๕๕๑๒. แบบบัตรประจำตัวพนักงานเจ้าหน้าที่ตามพระราชบัญญัติการทำงานของคนต่างด้าวพ.ศ. ๒๕๕๑๓. คำขอมีบัตรประจำตัวนายทะเบียนหรือพนักงานเจ้าหน้าที่ตามกฎหมายว่าด้วยการทำงานของคนต่างด้าว๔. คำรับรองการขอมีบัตรประจำตัวพนักงานเจ้าหน้าที่ตามกฎหมายว่าด้วยการทำงานของคนต่างด้าว(ดูข้อมูลจากภาพกฎหมาย)ปริยานุช/ผู้จัดทำ๑๒ มกราคม ๒๕๕๔ณัฐวดี/ตรวจ๑๒ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๑๕๑ ง/หน้า ๒๔/๒๙ ธันวาคม ๒๕๕๓